જેઠાલાલ એટલે કે દિલીપ જોષીએ સીરિયલની સફળતાની ક્રેડિટ શોના રાઈટર્સને આપી હતી. તેણે કહ્યું હતું, ''અમે રોજે-રોજ દર્શકોને સ્પર્શતા મુદ્દાઓને સીરિયલમાં લઈને આવી છીએ અને તેમાંથી હાસ્ય ઉત્પન્ન કરીએ છીએ. અમારા શોની આ જ યુએસપી છે. આ બાબત ઘણી જ અઘરી છે. અમે જ્યારે સ્ક્રિપ્ટ વાંચતા હોઈએ ત્યારે કોઈ જોક જબરજસ્તી નાખવામાં આવ્યો હોય એમ લાગે તો તેને કાઢી નાખીએ છીએ. અમે રોજ સ્ક્રિપ્ટ પર ચર્ચા કરીને દર્શકોને વધુમાં વધુ કેમ હસાવી શકાય તેવો પ્રયાસ કરીએ છીએ.''